Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 65/10/1000	Pezinok, 10.10.2013
EEČ : 2-1-52-2013

U Z N E S E N I E

Trestná vec:	obvinená XXXXX 
Obzvlášť závažný zločin:	podvodu formou spolupáchateľstva podľa § 20 Trestného zákona k § 221 ods. 1, ods. 4 písm. a) Trestného zákona a za zločin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5 Trestného zákona, na tom skutkovom základe, 

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
doposiaľ bližšie nestotožnené osoby v presne nezistenom čase a nezistenom mieste zorganizovali a následne dňa 27. 02. 2007 bez vedomia a súhlasu vlastníkov nehnuteľnosti XXXXX, nar. 14. 01. 1947 a XXXXX, nar. 31. 08. 1963, zrealizovali prevod vlastníckych práv vzťahujúcich sa k nehnuteľnosti nachádzajúcej sa v XXXXX, v katastrálnom území XXXXX, ktorá je zapísaná na liste vlastníctva č. 484, vedenom na Správe katastra XXXXX XXXXX, okres XXXXX I, obec BA - m. č. XXXXX a to: pozemok, parcela číslo 2180/2, druh pozemku záhrady vo výmere 822 m2, pozemok, parcela číslo 2180/4, druh pozemku ostatné plochy vo výmere 123 m2, pozemok, parcela číslo 2181, druh pozemku zastavané plochy a nádvoria vo výmere 61 m2, pozemok, parcela číslo 2182, druh pozemku záhrady vo výmere 408 m2, (ďalej len nehnuteľnosť) a to tým spôsobom, že doposiaľ bližšie nestotožnená osoba v presne nezistenom čase a na presne nezistenom mieste na území Slovenskej republiky najneskôr do 21. 02. 2007 vyhotovila falzifikát občianskeho preukazu SF 008 962 vystavený na meno XXXXX, nar. 14. 01. 1947/766 s fotografiou obv. XXXXX, ktorú na spáchanie uvedenej trestnej činnosti pod zámienkou zárobku bližšie nezistenej finančnej hotovosti naviedla doposiaľ nestotožnená osoba, pričom obv. XXXXX dňa 21. 02. 2007 na základe pokynov ďalších doposiaľ bližšie nestotožnených osôb na Notárskom úrade XXXXX, so sídlom v XXXXX, Nitrianska ul. č. 3, pri podpise zmluvy o prevode vlastníctva nehnuteľnosti z 14. 02. 2007, ktorú vyhotovila doposiaľ bližšie nestotožnená osoba, medzi predávajúcimi XXXXX, nar. 31.08.1963, XXXXX, nar. 14. 01. 1947 a kupujúcim XXXXX, nar. 02. 03. 1960, predmetom ktorej bol prevod vlastníckych práv nehnuteľnosti za sumu 2.000.000, - Sk (66 388 €), vediac o páchaní trestnej činnosti predložila falošný občiansky preukaz SF 008 962 na meno XXXXX ako pravý, pred pracovníkom povereným notárom podpísala uvedenú zmluvu o prevode vlastníctva nehnuteľnosti menom XXXXX a na základe sfalšovanej plnej moci z 14. 02. 2007 aj v zastúpení XXXXX, na základe čoho pracovník poverený notárom pod poradovým číslom O 149 796/2007 osvedčil pravosť podpisu obv. XXXXX ako podpis predávajúcej XXXXX a následne dňa 21. 02. 2007 doposiaľ nezistená osoba predmetnú zmluvu spolu s návrhom na vklad vlastníckeho práva do katastra nehnuteľností predložila na Správu katastra XXXXX XXXXX, Ružová dolina č. 27 v XXXXX, kde bolo dňa 27. februára 2007 pod číslom konania V - 4944/2007 pracovníkom správy katastra rozhodnuté o povolení vkladu do katastra nehnuteľností, čím vlastnícke práva vzťahujúce sa k nehnuteľnosti prešli bez vedomia a súhlasu vlastníkov nehnuteľnosti na XXXXX, nar. 02. 03. 1960 a týmto konaním bola pôvodným vlastníkom nehnuteľnosti, XXXXX a XXXXX spôsobená škoda v doposiaľ presne neustálenej výške, približne 844 852 €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Dňa 19.04.2007 bolo uznesením vyšetrovateľa PZ odboru ekonomickej kriminality Okresného riaditeľstva Policajného zboru v XXXXX II pod ČVS: ORP-409/1-OEK-B2-07 Ab podľa § 199 ods. 1 Trestného poriadku začaté trestné stíhanie vo veci zločinu podvodu podľa § 221 ods. 1, ods. 3 písm. a) Trestného zákona, na tom skutkovom základe ako je uvedené v predmetnom uznesení.

	Dňa 30.06.2009 bolo uznesením vyšetrovateľa PZ úradu justičnej a kriminálnej polície Krajského riaditeľstva Policajného zboru v XXXXX pod ČVS: KRP-136/OEK-BA-2007 Dn podľa § 228 ods. 1 Trestného poriadku trestné stíhanie v uvedenej trestnej veci prerušené, lebo sa nepodarilo zistiť skutočnosti oprávňujúce vykonať trestné stíhanie voči určitej osobe.

	Dňa 03.11.2009 sa uznesením vyšetrovateľa PZ odboru boja proti korupcii XXXXX boja proti korupcii Prezídia Policajného zboru pod ČVS: PPZ-366/BPK-B-2009 podľa § 228 ods. 5 Trestného poriadku sa pokračovalo v trestnom stíhaní, lebo dôvod na prerušenie pominul.

	Následne dňa 04.11.2009 uznesením vyšetrovateľa PZ odboru boja proti korupcii XXXXX boja proti korupcii Prezídia Policajného zboru pod ČVS: PPZ-366/BPK-B-2009 podľa § 199 ods. 1 Trestného poriadku bolo začaté trestné stíhanie za zločin falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5 Trestného zákona a súčasne podľa § 206 ods. 1 Trestného poriadku vznesené obvinenie osobe XXXXX, rod. XXXXX, nar. XXXXX za obzvlášť závažný zločin podvodu formou spolupáchateľstva podľa § 20 Trestného zákona k § 221 ods. 1, ods. 4 písm. a) Trestného zákona a za zločin falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5 Trestného zákona, na tom skutkovom základe ako je uvedené vo výrokovej časti tohto uznesenia. 

	Dňa 05.11.2009 uznesením vyšetrovateľa PZ odboru boja proti korupcii XXXXX boja proti korupcii Prezídia Policajného zboru pod ČVS: PPZ-289/BPK-B-2009 bola podľa § 21 ods. 3 Trestného poriadku (per analogiam) s poukazom na § 18 ods. 1 Trestného poriadku spojená trestná vec obvinenej XXXXX, rod. XXXXX vedená pod ČVS: PPZ-289/BPK-B-2009 s trestnou vecou obv. XXXXX, rod. XXXXX vedenou pod ČVS: PPZ-366/BPK-B-2009, pričom spoločné konanie bolo ďalej vedené pod ČVS: PPZ-289/BPK-B-2009 na odbore boja proti korupcii XXXXX, úrade boja proti korupcii Prezídia Policajného zboru.

	Dňa 07.01.2010 uznesením vyšetrovateľa 2. oddelenia vyšetrovania odboru XXXXX úradu boja proti organizovanej kriminalite Prezídia Policajného zboru pod ČVS: PPZ-67/BOK-B2-2009 bola podľa § 21 ods. 3 Trestného poriadku (per analogiam) s poukazom na § 18 ods. 1 Trestného poriadku spojená trestná vec obvinenej XXXXX, rod. XXXXX vedená pod ČVS: PPZ-67/BOK-B2-2009 s trestnou vecou obv. XXXXX, rod. XXXXX vedenou pod ČVS: PPZ-289/BPK-B-2009, pričom spoločné konanie bolo ďalej vedené pod ČVS: PPZ-67/BOK-B2-2009 na 2. oddelení vyšetrovania odboru XXXXX úradu boja proti organizovanej kriminalite Prezídia Policajného zboru.

	Dňa 23.03.2010 boli uznesením vyšetrovateľa PZ 2. oddelenia vyšetrovania odboru XXXXX úradu boja proti organizovanej kriminalite Prezídia Policajného zboru pod ČVS: PPZ-67/BOK-B2-2009 podľa § 21 ods. 1 Trestného poriadku (per analogiam) vylúčené z trestnej veci obvinenej XXXXX, rod. XXXXX (podvodný predaj pozemkov v k. ú. XXXXX - XXXXX ku škode XXXXX a XXXXX) konanie o trestnom čine obv. XXXXX, rod. XXXXX pôvodne stíhanej uznesením vyšetrovateľa odboru boja proti korupcii XXXXX úradu boja proti korupcii Prezídia Policajného zboru pod ČVS: PPZ-289/BPK-B-2009 (podvodný predaj pozemkov v k. ú. XXXXX - XXXXX ku škode XXXXX), pričom vylúčená trestná vec bola ďalej vedená na 2. oddelení vyšetrovania odboru XXXXX úradu boja proti organizovanej kriminalite Prezídia Policajného zboru pod ČVS: PPZ-76/BOK-B2-2010. Uvedeným uznesením bola ďalej zo spoločného konania pod ČVS: PPZ-67/BOK-B2-2009 vylúčená trestná vec obv. XXXXX, rod. XXXXX, ktorá bola pôvodne stíhaná vyšetrovateľom odboru boja proti korupcii XXXXX úradu boja proti korupcii Prezídia Policajného zboru pod ČVS: PPZ-352/BPK-B-2009 (podvodný predaj pozemkov z dedičstva v k. ú. XXXXX - XXXXX ku škode XXXXX), pričom vylúčená trestná vec bola ďalej vedená na 2. oddelení vyšetrovania odboru XXXXX úradu boja proti organizovanej kriminalite Prezídia Policajného zboru pod ČVS: PPZ-77/BOK-B2-2010. Zároveň bola uvedeným uznesením zo dňa 23.03.2010 pod ČVS: PPZ-67/BOK-B2-2009 zo spoločného konania vylúčená aj trestná vec obv. XXXXX, rod. XXXXX pôvodne stíhaná uznesením vyšetrovateľa odboru boja proti korupcii XXXXX úradu boja proti korupcii Prezídia Policajného zboru pod ČVS: PPZ-366/BPK-B-2009 (podvodný predaj pozemkov v k. ú. XXXXX - XXXXX ku škode XXXXX a XXXXX), pričom vylúčená trestná vec bola ďalej vedená na 2. oddelení vyšetrovania odboru XXXXX úradu boja proti organizovanej kriminalite Prezídia Policajného zboru pod ČVS: PPZ-78/BOK-B2-2010.

	V súčasnosti je vyšetrovanie uvedenej trestnej veci vedené na expozitúre XXXXX národnej protizločineckej jednotky národnej kriminálnej agentúry Prezídia Policajného zboru (ďalej aj ako „NAKA NPZJ BA“) pod ČVS: PPZ-454/NKA-PZ-BA-2012.

	V rámci vyšetrovania boli vykonané najmä výsluchy obvinenej, výsluchy poškodených a svedkov, rekognície, do spisového materiálu boli zabezpečené listinné dôkazy, boli pribratí znalci na podanie znaleckých posudkov, ktoré boli následne vypracované a sú súčasťou vyšetrovacieho spisu.

	Počas vyšetrovania bolo zo strany vyšetrovateľky v dostupných evidenciách a najmä podľa úmrtného listu matričného úradu XXXXX zistené, že XXXXX, rod. XXXXX, XXXXX/158 v XXXXX zomrela dňa XXXXX, zapísané v knihe úmrtí matričného úradu XXXXX zväzok 44, ročník XXXXX, strana 266 pod poradovým číslom 491.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho.

Vzhľadom na vyššie uvedené skutočnosti, keďže obv. XXXXX, rod. XXXXX dňa 15.09.2013 zomrela, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať v lehote do troch /3/ dní od jeho oznámenia cestou podpísanej    prokuratúry. Sťažnosť má odkladný účinok (§ 215 odsek 6 Trestného poriadku).                                                                              

                                   

JUDr. Alexander Bíró
prokurátor